අධිකරණ සේවා කොමිසම ඊයේ (3) පස්වරුවේ කැඳවා තිබූ විශේෂ රැස්වීම හේතුවෙන් අධිකරණ රාශියක යුක්තිය පසිඳලීමේ කටයුතුවලට බාධා සිදුවූ බව පැවසේ.එම කොමිසමේ සභාපතිනී ආචාර්ය ශිරාණි බණ්ඩාරනායක මහත්මියගේ දැනුම්දීම මත කොමිසමේ ලේකම් මංජුල තිලකරත්න මහතා පෙරේදා (2) දිනයේදී මේ රැස්වීම කැඳවා ඇති බව වාර්තා වේ.නිවාඩු දිනයක් වූ පෙරේදා දිනයේ ගත් මේ තීරණය හේතුවෙන් ඊයේ (03) දිනයේදී ඇතැම් විනිසුරුවරුන් හදිසි නිවාඩු දමා රැස්වීමට පැමිණි බවට වාර්තා වී ඇති අතර දුර බැහැර විනිසුරුවරුන් පෙරේදා දිනයේම කොළඹට වාර්තාකර තිබිණි.මහේස්ත්‍රාත් අධිකරණ, දිසා අධිකරණ හා මහාධිකරණ විනිසුරුවරුන් ඊයේ පස්වරුවේ ශ්‍රේෂ්ඨාධිකරණයට සිය නිල රථවලින් එනු දක්නට ලැබිණි.